डब्ल्यूएए के प्रथम उपाध्यक्ष काजी रजीबुद्दीन अहमद चापोल ने अमर उजाला से खुलासा किया कि उन्होंने बहुत कोशिश की कि यह चैंपियनशिप भारत में आयोजित हो, लेकिन उन्हें यही नहीं मालूम है कि वह भारत में किससे बात करें। फेडरेशन प्रतिबंधित है। उन्हें वर्ल्ड आर्चरी ने इस बारे में बात करने के लिए भारत भी भेजा। बीते माह वह दिल्ली में थे। उन्होंने खेल मंत्रालय की ओर से बिठाए गए एएआई के प्रशासक पूर्व चुनाव आयुक्त एसवाई कुरैशी से मिलने की कोशिश की, लेकिन वह दिल्ली में नहीं थी। फिर वह खेल मंत्रालय के कुछ अधिकारियों से मिले।